
R E F E R A T

privind sprijinirea festivalului „Timişoara Jazz Festival”
            
Prin adresa nr. SC2014-029538 din data de 05.11.2014, Fundaţia culturală Jazz Banat solicită sprijinul Primăriei Municipiului Timişoara pentru organizarea celei de a VII-a ediţii a „Timişoara Jazz Festival”.

              „Timişoara Jazz Festival” este una din cele mai importante manifestări culturale de gen din România. Festivalul de jazz de la Timişoara face parte din „EUROPE JAZZ NETWORK”, cea mai importantă organizaţie profesională de gen din lume.

                La trei ediţii ale acestui festival, Primaria Timişoara, a fost un partener constant şi important, fiind un real sprijin în organizarea acestuia şi a contribuit la prestigiul de care se bucura „Timisoara Jazz Festival” astăzi.

              La „Timişoara Jazz Festival”, de-a lungul anilor au performat mai multe nume importante ale scenei mondiale cum ar fi: AVISHAI COHEN, TORD GUSTAFSEN, ESBJORN SVENSSON TRIO, MISHA ALPERIN, BOBO STENSSON TRIO, TRIGON, NILS PETTER MOLVAER, EYVIND AARSET QUARTET, ANYA LECHNER, ANCA PARGHEL, AURA URZICEANU, MIRCEA TIBERIAN, TINGVAL TRIO, STEFAN MICUS şi mulţi alţii.
           Pentru ediţia din 2014 şi-au manifestat disponibilitatea de a participa la festival, pe lânga artişti de marcă ai jazzului românesc din ţară şi din diaspora, precum EXIT OZ, ALEX SIMU şi grupul său ARIFA (OLANDA), HOREA CRIŞOVAN, LIVIU BUTOI, PEDRO NEGRESCU şi importante vedete ale scenei mondiale: SHAI MAESTRO TRIO (Israel),ENZO FAVATA QUARTET(ITALIA), GAIA QUATRO (ARGENTINA,JAPONIA), BRINK MAN SHIP (ELVETIA)feat. NILS PETTER MOLVAER(NORVEGIA), HADRIEN FERAUD (FRANTA ), MELT TRIO (GERMANIA). Alături de aceştia vor participa şi mulţi alţi artişti din  Ungaria şi Finlanda
          Concertele vor fi prezentate de Florian Lungu şi se vor desfăşura în sala Operei Naţionale Române din Timişoara.
               Fundaţia Culturală Jazz Banat este membră a Europe Jazz Network şi Festivalul de Jazz de la Timişoara este inclus in Calendarul European al Festivalelor Internaţionale de Jazz EJN.

Având în vedere cele prezentate anterior propunem emiterea unei Hotărâri de Consiliul Local prin care să includem festivalul „Timişoara Jazz Festival” pe agenda Casei de Cultură a Municipiului Timişoara. 
Suma 25.000 lei necsesară desfăşurării eveniventului va fi suportată de bugetul Casei de Cultură a Municipiului Timişoara.          

